**MJARABU WA NUSU MUHULA – MUHULA WA PILI**

**KIDATO CHA KWANZA**

**MWAKA WA 2021**

**MUDA: SAA 1**

 Soma shairi lifuatalo kisha ujibu maswali. (alama 10)

Malenga mlotukuka, kwa tungo zenu teule

Tungo zenye kusifika, zenye na nasaha tele

Naomba la uhakika, jawabu enyi wavyele

Wa kuume tangu lini, kuukata wa kushoto !

Tangu dahari miaka, mikono ina upole

‘Meungana pasi shaka, ni miwili vile vile

Mmoja ukisumbuka, mwingine hujaa ndwele

Wa kuume tangu lini, kuukata wa kushoto !

Wa kuume ukicheka, wa kushoto nao vile

Ulipofanya dhihaka, kwamba unao upele

Wa kushoto hutanzuka, kuukuna kwa vidole

Wa kuume tangu lini, kuukata wa kushoto !

Kimako leo amaka, kushoto haoni mbele

Kumbe kuume kushika, kudhibiti mtale

Misuli ‘metutumuka, hajali hana simile

Wa kuume tangu lini, kuukata wa kushoto !

Tamati ninaondoka, nawachia wakale

Uamuzi wa haraka, ufanyike msilale

Umenijaa wahaka, mwanzo wa ngoma ni lele

Wa kuume tangu lini, kuukata wa kushoto !

**Mwaswali**

1. Shairi hili ni la aina gani? (Alama 1)

***Tarbia***

2. Eleza vina vya shairi hili. (Alama 2)

***Kina cha kati/ndani – ka, kina cha mwisho/nje – le***

3 a) Mizani ni nini ? (Alama 1)

***Sauti yenye mdundo katika shairi.***

b) Shairi hili lina mizani ngapi katika ubeti wa nne mshororo wa tatu ? (Alama 1)

***Mizani kumi na sita***

4. Taja na ueleze maana ya kibwagizo cha shairi hili. (Alama 2)

***- Wa kuume tangu lini, kuukata wa kushoto !***

***- Tangu lini mkono wa kulia ukaukata wa kushoto ?***

5. Taja jambo ambalo hufanywa na mikono yote miwili kwa pamoja. (Alama 1)

***Kucheka, kusumbuka***

6. Toa maana ya maneno haya kama yaliyotumiwa katika shairi. (Alama 2)

i) Dahari

***Zamani, kale***

ii) Kuume

***Kulia***

**MATUMIZI YA LUGHA (ALAMA 20)**

a) Taja konsonanti ,mbili za ufizi. (Alama 2)

***/d/,/t/,/n/,/l/,/r/,z/,/s/***

b) Taja irabu mbili za nyuma. (Alama 2)

***/o/,/u/***

c) Toa mifano mitatu ya ala tuli za kutamkia. (Alama 3)

***kaakaa laini, kaakaa ngumu, ufizi, meno, koo, pua***

d) Ni nini maana ya kiyeyusho/nusu – irabu ? (Alama 1)

***Konsonanti inayotamkwa bila ya hewa kufungiwa/ kuzuiliwa/ kubanwa***

e) Andika maneno mawili kwa kila mojawapo ya sauti hizi mwambatano. (Alama 2)

i) Nj

***Njema, njumu, njama, njuga, njenje, njiiti, njozi (mtahini ahakiki jibu)***

ii) Sw

***Swali, swara, sweta, Kiswahili, swila (mtahini ahakiki jibu)***

f. i) Eleza maana ya silabi. (Alama 1)

***Tamko linalotolewa kwa mpigo katika neno/ mpigo mmoja wa sauti katika neno.***

ii) Onyesha silabi za neno parapanda. (Alama 2)

***Pa-ra-pa-nda***

g) Taja aina moja ya kamusi. (Alama 1)

***- Kamusi ya kiswahili sanifu***

***- kamusi ya semi na nahau***

***- kamusi ya methali***

***- kamusi ya vitendawili***

***- kamusi ya sayansi***

***(mtahini ahakiki jibu)***

h) Mtu anayehudumu maktabani huitwaje ? (Alama 1)

***Mkutubi***

i) Tambua aina za maneno katika sentensi hii. (Alama 2)

Mtoto mtukutu ameadhibiwa vibaya.

 ***N V T E***

j) Nomino hizi ziko katika ngeli gani ? (Alama 1)

i) Mkoba

***U – I***

ii) Ngao

***I – ZI***

k) Kamilisha methali hizi. (Alama 1)

i) Kikulacho – ***Ki nguoni mwako***

ii) Jambo usilolijua – ***ni kama usiku wa kiza***

l) Onyesha matumizi mawili ya nukta pacha/koloni. (Alama 1)

* ***Hutumika kabla ya kutoa orodha***
* ***Kuandika tarehe***
* ***Kuandika saa***
* ***Kuonyesha masomo ya Biblia***
* ***Kutoa mada ya barua rasmi***
* ***Katika mazungumzo ya moja kwa moja/ mchezo wa kuigiza ( Baada ya jina la msemaji)***